{'rm': 'Per persunas ch’èn admessas provisoricamain il mument da l’entrada en vigur da la midada dals 16 da december 2005 da la LAsil paja la Confederaziun als chantuns las pauschalas tenor ils artitgels 88 alineas 1 e 2 ed 89 LAsil per la durada da l’admissiun provisorica, e quai maximalmain durant 7 onns dapi l’entrada en Svizra. Per persunas ch’èn admessas provisoricamain il mument da l’entrada en vigur da la midada dals 16 da december 2005 da la LAsil paja la Confederaziun als chantuns supplementarmain ina contribuziun unica che duai facilitar en spezial l’integraziun professiunala. Il Cussegl federal fixescha l’autezza da questa contribuziun.', 'en': 'For persons who were admitted at the time of the commencement of the Amendment of 16 December 2005, the Confederation shall pay the cantons flat-rate payments in accordance with Articles 88 paragraphs 1 and 2 and 89 of the AsylA for the duration of temporary admission, but for a maximum of seven years from the date of entry. In addition, the Confederation shall pay the cantons to a one-time contribution for persons who were temporarily admitted at the time of the commencement of the Amendment of 16 December 2005 to the AsylA with the intention in particular of facilitating professional integration. The Federal Council shall determine the amount.'}